Джани Родари

Спящата царкиня

Откъде идат приказките?

От космоса някъде?

Аз лично си мисля,

че ги има навсякъде:

в дървото на масата,

в розата, в каната…

Като пеперудката

в твойта шепичка хваната,

като черната семчица

в сърцето на динята,

всяка приказка, мисля си,

е сякаш царкинята

спяща и чакаща

да бъде събудена

и от своята хубост

да се види учудена.

Но за туй трябва принцът

да разчупи магията,

трябва някой поет

да отвори кутията

на своита поезия,

и разправят мнозина, че

ако нещата

развият се иначе,

то, каквото да казват

очилатите учени,

просто хиляди приказки

ще останат заключени,

а и твоята също,

за днес обещаната,

ще си спинка във розата

във масата, в каната…

Информация за текста

© Джани Родари

© 1995 Валери Петров, превод от италиански

Gianni Rodari

Разпознаване и редакция: sam, 2008

Публикация

Джани Родари. Небето е на всички

Италианска

Превод: Валери Петров

Рисунки: Валери Петров

Художествено оформление: Златка Дъбова

Художник-редактор: Момчил Колчев

Печатни коли: 5. Формат: 70/100/16. Цена: 180 лв.

ИК „Колибри“, София, 1995

Печат: Издателство „Спектър“

ISBN 954-529-062-5

Gianni Rodari

Filastrocche in cielo e in terra II libro degli errori

Edizioni E. Elle, Trieste — Italia

Свалено от „Моята библиотека“ [http://chitanka.info/text/8153]

Последна редакция: 2008-06-01 16:00:00

Content

Джани Родари
Спящата царкиня

Информация за текста